wickkiey/tamil-wikipedia-chunked huggingface dataset:
# பாப்பார் மாவட்டம்

## வரலாறு

1877-ஆம் ஆண்டுகளில் சபாவில் உருவாக்கப்பட்ட நகரங்களில் பாப்பார் நகரமும் ஒன்றாகும். சபாவில் மிகப் பழமையான நகரங்களில் ஒன்றாக வரலாறு படைக்கின்றது.  
சபாவின் மேற்கு கரை பிரிவு, முதலில் புரூணை சுல்தானகத்தால் (*Bruneian Sultanate*) ஆளப்பட்டது. அதன் முதல் உள்ளூர் தலைவர் பஜாவ் (*Bajau*) வம்சாவளியைச் சேர்ந்த டத்து அமீர் பகார் (*Datu Amir Bahar*) என்பவர் ஆவார்.  
1877-ஆம் ஆண்டில் புரூணை சுல்தானகத்தால் பரோன் வான் ஓவர்பெக் (*Baron von Overbeck*) மற்றும் டென்ட் சகோதரர்களிடம் (*Dent Brothers*) பாப்பார் நிலப்பகுதி ஒப்படைக்கப்பட்டது.  
பாப்பாரில் பணியாற்றிய முதல் பித்தானிய அதிகாரி எச்.எல். லீசெசுடர் (*H.L. Leicester*) ஆவார். பிப்ரவரி 1878-இல் பாப்பார் பகுதியில் வருவாயை அதிகரிக்கும் நோக்கில் அவர் பதவியேற்றார். பாப்பாரின் பொருளாதாரத்தை மேம்படுத்தத் தவறியதால் அவருக்குப் பதிலாக ஆல்பிரட் ஆர்ட் எவரெட் (Alfred Hart Everett) என்பவர் நியமிக்கப்பட்டார்.
# பாப்பார் மாவட்டம்

## வரலாறு

### நவீன வளர்ச்சியின் தாக்கங்கள்

பாப்பார் மாவட்டத்தில் பல்வகையான பழத் தோட்டங்கள் உள்ளன. அவை பெரும்பாலும் சிறுபான்மை சீனர் இனத்தவருக்குச் சொந்தமானவை. பாப்பார் ஆறு கடலில் கலக்கும் தென் கரையில், சதுப்புநிலக் காட்டுப் பகுதியில் பாப்பார் நகரம் அமைந்து உள்ளது. நிப்பா எனும் உப்பு நீர் பனை மரக் காடுகளும் இங்கு நிறையவே உள்ளன.  
கோத்தா கினபாலு நகரத்திற்கு அருகாமையில் இந்த நகரம் இருப்பதால், கோத்தா கினபாலுவின் நவீன வளர்ச்சித் தாக்கங்களும், இந்த நகரைப் பெரிதும் பாதித்து வருகின்றன. இந்த நகரம் அண்மைய ஆண்டுகளில் கணிசமான வளர்ச்சியைக் கண்டுள்ளது. ஆனாலும் அதன் சில பழைய கட்டிடங்கள் மற்றும் வரலாற்றுத் தன்மைகள் இன்னும் பாதுகாக்கப் படுகின்றன.  
2010-ஆம் ஆண்டு மக்கள் தொகை கணக்கெடுப்பின்படி, மாவட்டத்தின் மக்கள் தொகை 124,420 மக்கள். இங்கு வாழும் மக்கள் பெரிய சமூகங்களாகவும் சிறியச் சமூகங்களாகவும் பிரிக்கப்பட்டு உள்ளனர்.  
பாப்பார் மாவட்டத்தில் சுற்றுலா ஒரு முக்கியமான தொழிலாகும். சுற்றுலா துறை விவசாயத் தொழிலுக்கு அடுத்து அதிக வருமானத்தைப் பெற்றுத் தருகிறது. பாப்பார் கடற்கரையில் பல ஓய்வு விடுதிகளைக் காணலாம்.
# பாப்பார் மாவட்டம்

## பாப்பார் மாவட்டத்தின் காலநிலை

பாப்பார் மாவட்டம் ஒரு வெப்பமண்டல மழைக்காட்டுக் காலநிலையைக் கொண்டது. அதனால் ஆண்டு முழுவதும் அதிகமாக மழை பெய்யும்.
# அரேபியன் ஓரிக்ஸ்

1986 ஆம் ஆண்டில், அரேபியன் ஓரிக்ஸ் பன்னாட்டு இயற்கைப் பாதுகாப்புச் சங்கத்தால் செம்பட்டியலில் அருகிய இனமாக வகைப்படுத்தப்பட்டது. மேலும் 2011 ஆம் ஆண்டில், காடுகளில் அழிந்துவிட்டதாக பட்டியலிடப்பட்ட பின்னர் அழிவாய்ப்பு இனம் என்ற நிலைக்குத் திரும்பிய முதல் விலங்கு இதுவாகும். 2016 ஆம் ஆண்டில், காடுகளில் 850 முதிர்ந்த மான்கள் உள்பட மொத்தம் 1,220 மான்கள் இருப்பதாக மதிப்பிடப்பட்டுள்ளது. மேலும் உலகலவில், 6,000-7,000 மான்கள் வரை காப்பிடங்களில் உள்ளதாக மதிப்பிடப்பட்டுள்ளது.
# அரேபியன் ஓரிக்ஸ்

## உடற்கூறியல் மற்றும் உருவவியல்

உள்ள யோத்வதா ஹை-பார் இயற்கை காப்பகத்தில்]]
அரேபியன் ஓரிக்ஸ் நிற்கும்போது தோள்வரை சுமார் 1 மீ (3.3 அடி) உயரம் இருக்கும். இதன் எடை சுமார் 70 கிலோ (150 எல்பி) வரை இருக்கும். இதன் உடல் வெண்மை நிறமானதாகும். உடலின் அடிப்பகுதி மற்றும் கால்கள் பழுப்பு நிறத்தில் இருக்கும். மேலும் தலை கழுத்து, நெற்றியில், மூக்கில், கண் பகுதி முழுவதும் கொம்பிலிருந்து வாய் வரையிலான இடத்தில் கருப்பு பட்டைகள் உண்டு. இரு பாலித்தவைக்கும் நீளமான, நேராக அல்லது சற்று வளைந்த, வளையங்கள் கொண்ட கொம்புகள் உண்டு. அவை நீளமானவை.  
அரேபியன் ஓரிக்ஸ்கள் பகலில் மணற் குன்றின் சரிவில் வெயில் படாத இடத்தில் படுத்து ஓய்வெடுக்கின்றன. இவை மழைப்பொழிவைக் கண்டறிந்து அதை நோக்கி நகரக் கூடியவை. அதாவது இவை பெரிய அளவிலான எல்லைப் பகுதிகளைக் கொண்டுள்ளன; ஓமானில் ஒரு மந்தை க்கும் அதிகமான பரப்பளவில் வாழக்கூடியதாக இருக்கும். மந்தைகளில் இரு பாலினத்தைச் சேர்ந்தவையாகவும், பொதுவாக இரண்டு முதல் 15 மறிமான்கள் வரை இருக்கும். இருப்பினும் ஒரு மந்தையில் 100 வரையிலான மறிமான்கள் இருப்பதாகக் கூறப்படுகிறது. அரேபியன் ஓரிக்ஸ்கள் பொதுவாக ஒன்றுக்கொன்று சண்டையிடுவது இல்லை. இது மந்தையில் அமைதி நிலவ வழிசெய்கிறது.  
அரேபியன் ஓரிக்களை வேட்டையாடுபவைகளாக மனிதர்களுக்கு அடுத்து ஓநாய்கள் மட்டுமே உள்ளன. காடுகளிலும், பாதுகாப்பாக வளர்க்குமிடங்களிலும் அரேபியன் ஓரிக்ஸ்கள் 20 ஆண்டுகள் வரை உயிர் வாழ்கின்றன. வறட்சி காலங்களில், ஊட்டக்குறை மற்றும் நீரிழப்பு ஆகியவற்றால் இவற்றின் ஆயுட்காலம் கணிசமாகக் குறையலாம். ஆண் மான்களுக்கு இடையேயான சண்டை, பாம்புக்கடி, நோய், வெள்ளத்தின் போது நீரில் மூழ்குதல் ஆகியவை இவற்றின் மரணத்திற்கான பிற காரணங்களாகும்.
# அரேபியன் ஓரிக்ஸ்

## பரவல் மற்றும் வாழ்விடம்

வரலாற்று ரீதியாக, அரேபியன் ஓரிக்ஸ் மத்திய கிழக்கின் பெரும்பகுதி முழுவதும் பரவியிருந்தன. 1800 களின் முற்பகுதியில், இவை சினாய், பாலத்தீனம், திரான்ஸ்ஜோர்டான், ஈராக்கின் பெரும்பகுதி, அறபுத் தீபகற்பத்தின் பெரும்பாலான பகுதிகளில் காணப்பட்டன. 19 ஆம் மற்றும் 20 ஆம் நூற்றாண்டின் முற்பகுதியில், இவற்றின் வாழிட எல்லை சவூதி அரேபியாவை நோக்கி பின்னுக்குத் தள்ளப்பட்டது. மேலும் 1914 வாக்கில், சில மட்டுமே அந்த நாட்டிற்கு வெளியே தப்பிப்பிழைத்தன. ஒரு சில மான்கள் ஜோர்டானில் 1930களில் பதிவாகியிருந்தன, ஆனால் 1930களின் நடுப்பகுதியில், வடமேற்கு சவூதி அரேபியாவில் உள்ள நஃபுட் பாலைவனத்திலும் தெற்கில் உள்ள றுப்உல் காலீயில் மட்டுமே எஞ்சியிருந்தன. .  
அரேபியன் ஓரிக்ஸ்கள் சரளை பாலைவனம் அல்லது கடினத்தரை பாலைவன மணற் பகுதியில் இருக்க விரும்புகின்றன. அங்கு இவற்றின் வேகம் மற்றும் சகித்துவாழும் தன்மை போன்றவை பெரும்பாலான வேட்டையாடிகளிடமிருந்து பாதுகாக்கும். சவுதி அரேபியாவில் உள்ள மணல் பாலைவனங்களில், மென்மையான குன்றுகள் மற்றும் முகடுகளுக்கு இடையே உள்ள கடினமான மணல் தரைப் பகுதிகளில் இவை காணப்பட்டன.
# அரேபியன் ஓரிக்ஸ்

## பரவல் மற்றும் வாழ்விடம்

### பாலைவன சூழலுக்கான தகவமைப்புகள்

அரேபியன் ஓரிக்ஸ் அதன் உடலியல் மற்றும் நடத்தையை ஆண்டின் வெவ்வேறு காலத்துக்கு ஏற்ப மாற்றி, உணவும், நீரும் குறைவாக இருக்கும் காலங்களில் உயிர்வாழ்வதற்கான சாத்தியத்தை அதிகரித்துக் கொள்கின்றன. கோடைக் காலத்தில், இவை வாழும் பாலைவனச் சூழல்களில் பொதுவாக வறட்சி இருக்கும் போது, அரேபியன் ஓரிக்ஸ் பகலில் நிழல் தரும் மரங்களுக்கு அடியில் முற்றிலும் செயலற்ற நிலையில் கிடப்பதனாலும். இரவில் சிறிய எல்லைப் பகுதிகளில் தீவனம் தேடுவதன் மூலமும் இது வளர்ச்சிதை மாற்றத்தை வெகுவாக குறைத்துக் கொள்கிறது. பகல் வெப்பத்தின் போது இதன் உடல் வெப்பநிலையை அதிகரிக்க விடுவதன் மூலம், உடலைக் குளிர்விக்க உடலில் உள்ள நீர்சத்தை குறைவாகவே ஆவியாக்குகிறது. இதனால் உடலில் உள்ள நீரை மிகுதியாக தக்கவைத்துக் கொள்கிறது. பின்னர் இரவில் வீசும் குளிர்ந்த இரவு காற்றினால் உடல் வெப்பநிலையை சாதாரண நிலைக்கு மீண்டும் குறைத்துக் கொள்கிறது.
# அரேபியன் ஓரிக்ஸ்

## மனிதர் வாழ்வில்

துண்டில், சாய்ந்திருக்கும் ஐபெக்ஸ் காட்டாடு மற்றும் மூன்று அரேபியன் ஓரிக்ஸ்சின் தலைகளை சித்தரிக்கபட்டுள்ள. ஐபெக்ஸ் மான் தென் அரேபியாவில் மிகவும் புனிதமான விலங்குகளில் ஒன்றாகும், அதே நேரத்தில் ஓரிக்ஸ் மான் அத்தர் கடவுளுடன் தொடர்புடையது. இந்த சிறபத்தின் காலம் கிமு 5 ஆம் நூற்றாண்டு.]]
அரேபியன் ஓரிக்ஸ் யோர்தான், ஓமன், ஐக்கிய அரபு அமீரகம், பகுரைன், கத்தார் ஆகியவற்றின் தேசிய விலங்கு ஆகும்.  
அரேபியன் ஓரிக்ஸ் என்பது அரேபிய தீபகற்பத்தில் உள்ள பல வணிக நிறுவனங்களின் பெயராகும், குறிப்பாக அல் மஹா ஏர்வேஸ் மற்றும் அல் மஹா பெட்ரோலியம் போன்றவை இப்பயரைப் பயன்படுத்துகின்றன.  
2006 ஆம் ஆண்டு தோகாவில் நடைபெற்ற ஆசிய விளையாட்டுப் போட்டிகளுக்கான அதிகாரப்பூர்வ விளையாட்டு சின்னமாக "ஓரி" என்று பெயரிடப்பட்ட கத்தார் ஓரிக்ஸ் தேர்ந்தெடுக்கப்பட்டது. மேலும் மத்திய கிழக்கு விமான நிறுவனமான கத்தார் ஏர்வேசுக்கு சொந்தமான விமானங்களின் வால் பகுதியில் அதன் படம் இடமெபெற்றது.
# அரேபியன் ஓரிக்ஸ்

## மனிதர் வாழ்வில்

### யூனிகார்ன் தொன்மம்

ஒற்றைக் கொம்பு கொண்ட கொம்புக் குதிரை குறித்த கதை ஒரு கொம்பை இழந்த ஓரிக்சை அடிப்படையாகக் கொண்டது. அரிசுட்டாட்டில் மற்றும் மூத்த பிளினி ஆகியோர் ஓரிக்சை யூனிகார்னின் "முன்மாதிரி" என்று கருதினர். சில கோணங்களில் பார்க்கும் போது, ஓரிக்சின் இரண்டைக் கொம்புகளுக்கு பதிலாக ஒற்றைக் கொம்பு இருப்பதாகத் தோன்றலாம், மேலும் இதன் கொம்புகள் ஏதாவது ஒரு காரணத்தினால் உடைந்தால் மீண்டும் வளர முடியாத தன்மைக் கொண்டவை. இதனால் அரேபியன் ஓரிக்ஸ் அதன் கொம்புகளில் ஒன்றை இழந்தால், அது தன் வாழ்நாள் முழுவதும் ஒற்றைக் கொம்புடன்மட்டுமே இருக்கும்.
# அரேபியன் ஓரிக்ஸ்

## பாதுகாப்பு

கிழக்குப் பகுதியில் உள்ள அல் ஐன் உயிரியல் பூங்காவில்.]]
பீனிக்ஸ் விலங்குக்காட்சிசாலை மற்றும் லண்டனின் விலங்கினங்கள் மற்றும் தாவர பாதுகாப்பு சங்கம் (தற்போது விலங்கினங்கள் மற்றும் ஃப்ளோரா இன்டர்நேஷனல் ), இயற்கைக்கான உலகளாவிய நிதியத்தின் நிதி உதவியுடன், அரேபியன் ஓரிக்சை அழிவிலிருந்து காப்பாற்றிய பெருமைக்குரியது. 1962 ஆம் ஆண்டில், இந்த குழுக்கள் பீனிக்ஸ் மிருகக்காட்சிசாலையில், சில நேரங்களில் " ஓரிக்ஸ் நடவடிக்கை" என்று குறிப்பிடப்படும் காப்புப் பணிகள் துவங்கின. இதில் ஒன்பது விலங்குகள் கொண்ட மந்தையைக் கொண்டு தொடங்கி, பீனிக்ஸ் விலங்கு காட்சி சாலையில் 240 பிறப்புகள் வெற்றிகரமாக உண்டாயின. பீனிக்ஸ் நகரிலிருந்து, அரேபியன் ஓரிக்ஸ்கள் மற்ற உயிரியல் பூங்காக்களுக்கு புதிய மந்தைகளைத் உருவாக்க அனுப்பப்பட்டன.  
1968 ஆம் ஆண்டில், ஐக்கிய அரபு அமாரகத்தைச் சேர்ந்த சேக் சயித் பின் சுல்தான் அல் நகியான், வனவிலங்குகள், குறிப்பாக அரேபிய ஓரிக்ஸ் போன்ற குளம்பிகள் மீது அக்கறை கொண்டு, அவற்றைப் பாதுகாக்க அல் ஐன் உயிரியல் பூங்காவை நிறுவினார்.  
அரேபியன் ஓரிக்ஸ்கள் 1972 இல் அதன் பாரம்பரிய வாழிடங்களில் வேட்டையாடப்பட்டு அற்றுவிட்டன. 1980 வாக்கில், விலங்கு காட்சி சாலைகளில் வளர்க்கபடும் அரேபியன் ஓரிக்சின் எண்ணிக்கை அதிகரித்து. இதனால் இவை மீண்டும் வனங்களில் அறிமுகப்படுத்தபட்டன. சான் டியாகோ காட்டு விலங்கு பூங்காவில் இருந்து அரேபியன் ஓரிக்ஸ்களைக் கொண்டு ஓமானில் மறு அறிமுக முயற்சி மேற்கொள்ளபட்டது. . சவூதி அரேபியாவில் 2,000 கிமீ <sup>2</sup> அதிகமான பரப்பளவைக் கொண்ட ஒரு பெரிய, வேலியிடப்பட்ட காப்பகமான மஹாசத் அஸ்-சைட் பாதுகாக்கப்பட்ட பகுதியில் மிகப்பெரியருமளவிலான எண்ணிக்கையில் இந்த மான்கள் உள்ளன.
# சீதா மாயி கோவில்

**சீதா மாயி கோயில்** (**Sītā Māī Temple) என்பது, வட இந்தியாவில் ஹரியானா மாநிலம் கர்னால் மாவட்டத்தில் உள்ள சீதாமாய் என்ற கிராமத்தில் அமைந்துள்ள** ஒரு பழமையான கோயிலாகும். இது நிலோகேரியில் இருந்து 19 கிலோமீட்டர் தொலைவில் உள்ளது. மேலும், கர்னால் மற்றும் கைத்தால் இடையே பயணிக்க கிடைக்கக்கூடிய ஒரு மாற்று வழியில் அமைந்துள்ளது. இது, அயோத்தியின் ராமரின் தெய்வீக மனைவியான இந்து தெய்வமான சீதாவுக்கு மட்டுமே அர்ப்பணிக்கப்பட்டுள்ள ஒரே கோயில் இதுவாக இருக்கலாம் எனச் சொல்லப்படுகிறது. இக்கோயில் ராமநந்தி பைராகிஸின் நிர்வாகத்தின் கீழ் உள்ளது.
# சீதா மாயி கோவில்

## கட்டமைப்பு

இந்த கோயில் செங்கற்களால் கட்டப்பட்டுள்ளது. மேலும், இங்குள்ள முழு சன்னதியையும் உள்ளடக்கிய விரிவான அலங்காரம் குறிப்பிடத்தக்க அம்சமாகும். தனி செங்கற்களில் உள்ள ஆழமான கோடுகளால் சன்னதியின் வடிவம் உருவாகிறது, இது செங்கற்கள் எரிக்கப்படுவதற்கு முன்பு செய்யப்பட்டதாகத் தெரிகிறது. அதாவது, கோவிலை முதலில் வடிவமைத்திருக்க வேண்டும் என்றால், அவர்கள் எடுக்க வேண்டிய படிவங்கள் ஒவ்வொரு செங்கல்லுக்கும் தனித்தனியாக நிர்ணயிக்கப்பட்டிருக்க வேண்டும்.
# சீதா மாயி கோவில்

## முக்கியத்துவம்

இராமாயண காவியத்தில், சீதையின் வேண்டுகோளுக்குப் பதிலளிக்கும் விதமாக, அவள் பாவம் செய்யாததற்குச் சான்றாக, அவள் மார்பில் இளைப்பாற அனுமதிக்க, பூமித் தேவி பிளவுபட்ட இடத்தில் இந்த கோயில் உள்ளது என்று கருதப்படுகிறது.
# கோத்தா பெலுட் மாவட்டம்

**கோத்தா பெலுட் மாவட்டம்**; (மலாய்: *Daerah Kota Belud*; ஆங்கிலம்: *Kota Belud District*) என்பது மலேசியா, சபா மாநிலம், மேற்கு கரை பிரிவில் உள்ள ஒரு நிர்வாக மாவட்டம் ஆகும். இந்தக் கோத்தா பெலுட் மாவட்டத்தின் தலைநகரம் கோத்தா பெலுட் நகரம் (*Kota Belud Town*) ஆகும்.  
சபா, மேற்கு கரை பிரிவில் உள்ள ஏழு மாவட்டங்களில் கோத்தா பெலுட் மாவட்டமும் ஒன்றாகும். சபா மாநிலத்தின் தலைநகரமான கோத்தா கினபாலுவில் இருந்து 77 கி.மீ. தொலைவில் அமைந்து உள்ளது.
# கோத்தா பெலுட் மாவட்டம்

## பொது

**சபா** மாநிலத்தின் மேற்கு கரை பிரிவில் உள்ள மாவட்டங்கள்:  
- கோத்தா பெலுட் மாவட்டம் (*Kota Belud District*)
- கோத்தா கினபாலு மாவட்டம் (*Kota Kinabalu District*)
- பாப்பார் மாவட்டம் (*Papar District*)
- பெனாம்பாங் மாவட்டம் (*Penampang District*)
- புத்தாத்தான் மாவட்டம் (*Putatan District*)
- ரானாவ் மாவட்டம் (*Ranau District*)
- துவாரான் மாவட்டம் (*Tuaran District*)
# கோத்தா பெலுட் மாவட்டம்

## சொற்பிறப்பியல்

கோத்தா பெலுட் எனும் பெயர் பஜாவ் மொழியில் இருந்து வந்தது. "கோத்தா" என்றால் கோட்டை; "பெலுட்" என்றால் மலை என்று பொருள். எனவே, கோத்தா பெலுட் என்றால் "மலையில் உள்ள கோட்டை" என்று பொருள் படுகிறது.
# கோத்தா பெலுட் மாவட்டம்

## வரலாறு

கோத்தா பெலுட் முன்னோர்களின் கதைகளின்படி, பழங்காலத்தில் கோத்தா பெலுட் மாவட்டத்தில் இருந்த இனங்களுக்கும்; கிராமங்களுக்கும் இடையே பகைகள் இருந்தன. அந்த வகையில் தங்களின் பாதுகாப்பை வலுப்படுத்த, அவர்கள் தஞ்சம் அடைவதற்கு பாதுகாப்பான ஓர் இடத்தை நாடினர்.  
பஜாவு மக்கள் ஒரு மலையைத் தற்காப்பு நகரமாகத் தேர்ந்து எடுத்தார்கள். அந்த மலைக்குக் கோத்தா பெலுட் என்று பெயர் வைத்தார்கள். அவ்வாறுதான் கோத்தா எனும் பெயர் வந்தது.  
சபாவின் வடக்கு முனையில் உள்ள கோத்தா கினபாலு மற்றும் கூடாட் நகரங்களை இணைக்கும் கூட்டாட்சி நெடுஞ்சாலையின் நடுப்பகுதியில் உள்ளது. அதே வேளையில், இந்தக் கோத்தா பெலுட் நகரம் கூடாட் பிரிவுக்குச் செல்லும் முக்கிய நகரமாகவும் விளங்குகிறது. இந்த நகரம் மேற்கு கடற்கரையில் பஜாவ் (*Bajau*) மக்கள் வாழும் மையப் பகுதிக்கான நுழைவாயிலாகவும் கருதப் படுகிறது.
# கோத்தா பெலுட் மாவட்டம்

## வரலாறு

### கினபாலு மலை

கோத்தா பெலுட் நகரமும்; கோத்தா பெலுட் மாவட்டமும், சபா மாநிலத்தின் மிக அழகான நிலப் பகுதிகளில் ஒன்றாகும். கினபாலு மலையின் அழகியக் காட்சிகளைக் கோத்தா பெலுட் நகரத்தில் இருந்து பார்க்கலாம்.  
கோத்தா பெலுட் நிலப் பகுதி, கினபாலு தேசியப் பூங்கா வரை பரந்து விரிந்து உள்ளது. கோத்தா பெலுட் கடற்கரையோரப் பகுதிகள், பஜாவு மக்களின் வாழ்விடமாகக் கருதப் படுகிறது. கோத்தா பெலுட் உட்புறப் பகுதிகளில் டூசுன் மக்கள் அதிகமாக வாழ்கிறார்கள்.
# கோத்தா பெலுட் மாவட்டம்

## வரலாறு

### தாமு திறந்தவெளிச் சந்தை

கோத்தா பெலூட்டின் மக்கள் தொகை, பஜாவ் - சாமா (*Bajau-Sama*); டூசுன் (*Dusun*) மற்றும் இலானும் (*Illanun*) இனக் குழுகளிடையே இரு பிரிவுகளாகப் பிரிக்கப்பட்டு உள்ளது. சீனர்கள் சிறுபான்மையினராக உள்ளனர்; முக்கியமாக *ஹக்கா* இனத்தைச் சேர்ந்த மக்கள்.  
ஒவ்வொரு ஞாயிற்றுக் கிழமையும் கோத்தா பெலூட்டில் நடைபெறும் திறந்தவெளிச் சந்தைக்குப் பெயர் பெற்றது. தாமு (*Tamu*) என்று பெயர். ஆண்டுக்கு ஒருமுறை, மிகப் பெரிய அளவிலும் தாமு நடைபெறுகிறது.
# 2023 உலகக்கோப்பை ஆடவர் வளைதடிப் பந்தாட்டம்

, புவனேஷ்வர், ஒடிசா, இந்தியா]]  
**2023 உலகக்கோப்பை ஆடவர் வளைதடிப் பந்தாட்டம்** (**2023 Men's FIH Hockey World Cup**) 15வது உலகக்கோப்பை ஆடவர் வளைதடிப் பந்தாட்டமானது இந்தியாவின் ஒரிசா மாநிலத்த்தின் ரூர்கேலா மற்றும் புவனேஸ்வர் நகரங்களில் உள்ள பிர்சா முண்டா பன்னாட்டு ஹாக்கி விளையாட்டரங்கம் மற்றும் கலிங்கா விளையாட்டு அரங்கங்களில் சனவரி 13 முதல் 29 முடிய நடைபெற்றது. இப்போட்டியில் இந்தியா உள்ளிட்ட 16 நாடுகளின் அணிகள் கலந்து கொண்டன.  
இறுதிப் போட்டியில் பெல்ஜியத்தை வீழ்த்தி ஜெர்மனி மூன்றாவது முறையாக தங்கக் கோப்பை வென்றது. பெல்ஜியம் வெள்ளிக் கோப்பை வென்றது. நெதர்லாந்து அணி ஆஸ்திரேலியாவுக்கு எதிராக வெற்றி பெற்று வெண்கலப் பதக்கத்தை கைப்பற்றியது.
# 2023 உலகக்கோப்பை ஆடவர் வளைதடிப் பந்தாட்டம்

## போட்டியில் கலந்து கொண்ட நாடுகள்

### *ஏ* அணியில்

1. ஆஸ்திரேலியா
1. அர்ஜைன்டைனா
1. பிரான்சு
1. தென்னாப்பிரிக்கா
# 2023 உலகக்கோப்பை ஆடவர் வளைதடிப் பந்தாட்டம்

## போட்டியில் கலந்து கொண்ட நாடுகள்

### *பி* அணியில்

1. பெல்ஜியம்
1. ஜெர்மனி
1. தென் கொரியா
1. ஜப்பான்
# 2023 உலகக்கோப்பை ஆடவர் வளைதடிப் பந்தாட்டம்

## போட்டியில் கலந்து கொண்ட நாடுகள்

### *சி* அணியில்

1. நெதர்லாந்து
1. நியூசிலாந்து
1. மலேசியா
1. சிலி
# 2023 உலகக்கோப்பை ஆடவர் வளைதடிப் பந்தாட்டம்

## போட்டியில் கலந்து கொண்ட நாடுகள்

### **டி** அணியில்

1. இந்தியா
1. இங்கிலாந்து
1. ஸ்பெயின்
1. வேல்ஸ்
# 2023 உலகக்கோப்பை ஆடவர் வளைதடிப் பந்தாட்டம்

## இதனையும் காண்க

- 2018 உலகக்கோப்பை ஆடவர் வளைதடிப் பந்தாட்டம்
- கலிங்கா விளையாட்டரங்கம்
- பிர்சா முண்டா பன்னாட்டு ஹாக்கி விளையாட்டரங்கம்
# 2023 இல் இந்தியா

இந்தியாவில் 2023-ஆம் ஆண்டில் நடைபெற்ற முக்கிய நிகழ்வுகள் வருமாறு:
# 2023 இல் இந்தியா

## பொறுப்பு வகிப்பவர்கள்

### இந்திய அரசு

| படம் | பதவி | பெயர் |
| --- | --- | --- |
| இந்தியக் குடியரசுத் தலைவர் | திரௌபதி முர்மு |  |
| இந்தியக் குடியரசுத் துணைத் தலைவர்  
மாநிலங்கள்வைத் தலைவர் | ஜகதீப் தன்கர் |  |
| இந்தியப் பிரதமர் | நரேந்திர மோடி |  |
| இந்தியத் தலைமை நீதிபதி | தனஞ்சய யஷ்வந்த் சந்திரசூட் |  |
| இந்திய மக்களவைத் தலைவர் | ஓம் பிர்லா |  |
| இந்தியத் தலைமைத் தேர்தல் ஆணையர் | இராஜீவ் குமார் |  |
| முப்படைகளின் தலைமைப் படைத்தலைவர் | அனில் சவுகான் |  |
| மக்களவை | பதினேழாவது மக்களவை |  |
| 17வது அமைச்சரவை | அமைச்சர்கள் | } |
# 2023 இல் இந்தியா

## இறப்புகள்

- 8 சனவரி– உத்தரப் பிரதேச பாஜக தலைவாகவும், மேற்கு வங்காள ஆளுநராகவும் இருந்த கேசரிநாத் திரிபாதி தமது 88 அகவையில் மறைந்தார்.
- 12 சனவரி –இராஷ்டிரிய லோக் தளம் கட்சியின் தலைவர் சரத் யாதவ் தமது 75வது அகவையில் மறைந்தார்.
- 31 சனவரி –இந்திய உச்ச நீதிமன்றத்தின் மூத்த வழக்கறிஞரும், 1977–1979களில் மத்திய சட்ட அமைச்சருமாக இருந்த சாந்தி பூசண் தமது 97வது அகவையில் மறைந்தார்.
- 17 நவம்பர் - இந்தியக் கலை வரலாற்றாளர் பி. என். கோசுவாமி
- 18 நவம்பர் - இந்திய ரிசர்வ் வங்கியின் ஆளுநர் ச. வெங்கிடரமணன்
- 23 நவம்பர் - உச்ச நீதிமன்ற நீதியரசர் எம். பாத்திமா பீவி
- 27 நவம்பர் - நாகசுரம் இசைக்கலைஞர் எம். பி. என். பொன்னுசாமி
# 2023 இல் இந்தியா

## இதனையும் காண்க

- 2023 இல் தமிழ்நாடு
# கோச்சடை

**கோச்சடை** (*Kochadai*) என்பது இந்தியா தீபகற்பத்தின் தமிழ்நாடு மாநிலத்தில் மதுரை மாவட்டத்தின் வடமேற்கில், (அதாவது, 9.943100°N, 78.080900°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 166 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, ஆரப்பாளையம், விளாங்குடி, விராட்டிப்பத்து, துவரிமான், கூடல் நகர், தத்தனேரி, காளவாசல், எஸ். எஸ். காலனி, அரசரடி மற்றும் பழங்காநத்தம் ஆகியவை கோச்சடை பகுதிக்கு அருகிலுள்ள முக்கிய புறநகர்ப் பகுதிகளாகும்.  
கோச்சடை பகுதியிலிருந்து மதுரை - ஆரப்பாளையம் பேருந்து நிலையம் சுமார் 4 கி.மீ. தூரத்திலேயே அமையப் பெற்றுள்ளது. இங்கிருந்து சுமார் 4.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 12 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 6 கி.மீ. தூரத்தில் அமைந்திருக்கிறது. கோச்சடை பகுதியிலிருந்து சுமார் 16 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.  
கோச்சடையில் கண்மாய் ஒன்று அமையப்பெற்று உள்ளது. வைகை ஆற்றிலிருந்து வரும் தண்ணீரில், இதில் சுமார் 105 மில்லியன் கன அடி தண்ணீர் வரை சேமிக்கப்பட்டு, 50 ஏக்கர் நிலப்பரப்பில் விவசாயம் செய்யப்பட்டு வந்தது. இருபது ஆண்டுகளாக இக்கண்மாய் ஆக்கிரமிக்கப்பட்ட நிலையில், வறண்டு காணப்படுகிறது. ஆக்கிரமிப்புகளை அகற்றி, கண்மாயில் நீர் தேக்கி, மீண்டும் பாசன வசதி பெற மாவட்ட ஆட்சியரிடம் வேண்டுகோள் விடப்பட்டுள்ளது.  
கோச்சடையில், இந்திய விடுதலைப் போராட்ட வீராங்கனை வேலு நாச்சியார் மற்றும் சுதந்திரப் போராட்ட வீரர்கள் மருது பாண்டியர் வரலாற்றுத் தொடர்புடைய கோயில் ஒன்று உள்ளது. வில்லாயுதமுடைய அய்யனார் கோயில் என்றும் வில்லேந்திய அய்யனார் கோயில் என்றும் அழைக்கப்படும் இக்கோயிலில் கோச்சடை முத்தையா (மூத்த அய்யனார்) என்ற சன்னதியும் உள்ளது.  
கோச்சடை பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் செல்லூர் கே. ராஜூ ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# 2023 இல் தமிழ்நாடு

2023 நாட்காட்டி ஆண்டில் தமிழ்நாட்டில் நடைபெற்ற முக்கிய நிகழ்வுகள் பின்வருமாறு.
# 2023 இல் தமிழ்நாடு

## முக்கிய நிகழ்வுகள்

- பிப்ரவரி 27 - ஈரோடு கிழக்கு சட்டமன்ற இடைத்தேர்தலில் இந்திய தேசிய காங்கிரசுவை சேர்ந்த ஈ. வெ. கி. ச. இளங்கோவன் வெற்றி பெற்றார்.
- டிசம்பர் 3 - மிக்ஜாம் புயல் வலுப்பெற்று 5ம் நாள் நெல்லூர்-மச்சிலிப்பட்டினம் இடையே கரையைக் கடந்தது. இப்புயலால் சென்னை மாவட்டம், செங்கல்பட்டு மாவட்டம், திருவள்ளூர் மாவட்டம் மற்றும் காஞ்சிபுரம் மாவட்டப் பகுதிகளில் குடியிருப்பு பகுதிகளில் வெள்ள நீர் தேங்கியதால், போக்குவரத்து மற்றும் மின்சாரம் தடைபட்டது.
# 2023 இல் தமிழ்நாடு

## இறப்புகள்

- சனவரி 4 - ஈரோடு கிழக்கு சட்டமன்றத் தொகுதி சட்டமன்ற உறுப்பினர் திருமகன் ஈவெரா உடல்நலக் குறைவால் காலமானார்
- 27 நவம்பர் - நாகசுரம் இசைக்கலைஞர் எம். பி. என். பொன்னுசாமி
- 18 நவம்பர் - இந்திய ரிசர்வ் வங்கியின் ஆளுநர் ச. வெங்கிடரமணன்
- 28 டிசம்பர் - தேசிய முற்போக்கு திராவிட கழகம் நிறுவனரும், தலைவருமான விசயகாந்து தமது 71வது அகவையில் மறைந்தார்.
# 2023 இல் தமிழ்நாடு

## இதனையும் காண்க

- 2023 இல் இந்தியா
# மாநிலங்களவைத் தேர்தல்கள் 1988

**மாநிலங்களவைத் தேர்தல்கள் 1988** (*1988 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1988ஆம் ஆண்டு நடைபெற்ற தேர்தல்கள் ஆகும்.
# மாநிலங்களவைத் தேர்தல்கள் 1988

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்க 1988ல் தேர்தல் நடத்தப்பட்டது.
# மாநிலங்களவைத் தேர்தல்கள் 1988

## இடைத்தேர்தல்

கீழ்க்கண்ட இடைத்தேர்தல் 1988 ஆம் ஆண்டு நடைபெற்றது.
| - | சிக்கிம் | கர்மா டாப்டென் | இதேகா | தேர்தல் 30/03/1988; பதவிக்காலம் 1993 வரை) |
| --- | --- | --- | --- | --- |
| பீகார் | பிரதிபா சிங் | இதேகா | தேர்தல் 03/04/1988; பதவிக்காலம் 1992 வரை |  |
| கேரளா | பிகே குஞ்சாச்சென் | சிபிஎம் | தேர்தல் 22/08/1988; பதவிக்காலம் 1992 வரை, இறப்பு 14/06/1991 |  |
| ஒரிசா | பைகுநாத நாத் சாகு | இதேகா | தேர்தல் 07/10/1988; பதவிக்காலம் 1990 வரை |  |
| மகாராட்டிரா | எஸ்.பி. சவான் | இதேகா | தேர்தல் 28/10/1988; பதவிக்காலம் 1990 வரை |  |
| மணிப்பூர் | ஆர்.கே. டோரேந்திர சிங் | இதேகா | தேர்தல் 20/09/1988; பதவிக் காலம் 1990 வரை |  |
| பரிந்துரை | சையதா அன்வாரா தைமூர் | இதேகா | 25/11/1988 முதல் 1990 வரை |  |
| உத்தரப் பிரதேசம் | பீர் பகதூர் சிங் | இதேகா | தேர்தல் 25/11/1988; பதவிக்காலம் 1990 வரை; இறப்பு 30/05/1989 |  |
| உத்தரப் பிரதேசம் | சையத் எஸ் ராஜி | இதேகா | தேர்தல் 06/12/1988; பதவிக்காலம் 1992 வரை | } |  
1.
# பேசிலன் பறக்கும் அணில்

**பேசிலன் பறக்கும் அணில்** (*Basilan flying squirrel)* என்பது பிலிப்பீன்சு பறக்கும் அணில் அல்லது மிண்டனாவோ பறக்கும் அணில் (*பெட்டினோமிசு கிரினிடசு*) என்பது சையூரிடே குடும்பத்தில் உள்ள கொறிக்கும் சிற்றினமாகும். இது பிலிப்பீன்சில் மட்டுமே அகணிய உயிரி இது பெரும்பாலும் மிண்டனாவோவில் காணப்படும் பறக்கும் அணிலான *பெட்டினோமிசு மைண்டானென்சிசு* உடன் குழப்பமடைகிறது.
# தெம்மினிக் பறக்கும் அணில்

**தெம்மினிக் பறக்கும் அணில்** (*Temminck's flying squirre*l)(***பெட்டினோமிசு செட்டோசசு***) என்பது சையூரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியா, மலேசியா, மியான்மர் மற்றும் தாய்லாந்து ஆகிய நாடுகளில் காணப்படுகிறது.
# தெம்மினிக் பறக்கும் அணில்

## வாழிடம்

இந்த சிறிய பறக்கும் அணில் இதன் வரம்பின் வடக்கே வறண்ட இலையுதிர் அல்லது பருவமழை மலைக் காடுகளிலும், தெற்கில் ஈரமான, முதன்மை மற்றும் இரண்டாம் நிலை, தாழ் நில மற்றும் மலைக்காடுகளிலும் வாழ்கிறது. இது ரப்பர் தோட்டங்களிலிருந்தும் காணப்படுவது பதிவு செய்யப்பட்டுள்ளது.
# தெம்மினிக் பறக்கும் அணில்

## நடத்தை

மற்ற பறக்கும் அணில்களைப் போலவே, இந்த சிற்றினம் இரவு நேர மற்றும் மரங்களில் வாழும் தன்மையுடையது. உணவாகப் பழங்கள் மற்றும் விதைகளை உண்ணும். இது தரைக்கு அருகில் உள்ள மரக்குழிகளில் கூடு கட்டுவதாக அறியப்படுகிறது.
# தெம்மினிக் பறக்கும் அணில்

## உடல் தோற்றம்

இதன் உடல் நீளம் 11.6 செ.மீ. வரையும், வாலின் நீளம் 10.4 செ.மீ. வரை வளரக்கூடியது. இதனுடைய எடை 40 கிராம் வரை இருக்கும். உரோமங்கள் மேலே சாம்பல் நிறத்திலிருந்து கருப்பு கலந்த பழுப்பு நிறமாகவும், கீழே வெள்ளை நிறத்தில் இருக்கும். இருப்பினும் இந்த இன உயிரிகளிடையே உரோம நிறத்தில் சில வேறுபாடுகள் காணப்படுகிறது. வால் அடிப்பகுதியில் தட்டையாக உள்ளது.
# தெம்மினிக் பறக்கும் அணில்

## நிலை

வடக்கு மியான்மர் மற்றும் வடக்கு தாய்லாந்து, தெற்கு தாய்லாந்து மற்றும் தீபகற்ப மலேசியா, சுமத்ரா மற்றும் வடக்கு போர்னியோ (சபா, புருனே, சரவாக் மற்றும் வடகிழக்கு கலிமந்தான்) ஆகிய பகுதிகளில் தெம்மினிக் பறக்கும் அணில் தனித்தனி குழுக்களாகக் காணப்படுகிறது. காடுகளின் இழப்பு இந்த சிற்றினத்தின் வரம்பில் சரிவை ஏற்படுத்தியுள்ளது.
# வோர்டர்மேன் பறக்கும் அணில்

**வோர்டர்மேன் பறக்கும் அணில்** (*Vorderman's flying squirrel*)(*பெட்டினோமிசு வோர்டர்மன்னி*) என்பது *சையூரிடே* குடும்பத்தில் உள்ள கொறிக்கும் சிற்றினமாகும். இது இந்தோனேசியா, மலேசியா மற்றும் மியான்மர் ஆகிய நாடுகளில் காணப்படுகிறது. இதனை 1890ஆம் ஆண்டில் இடச்சு விலங்கியல் வல்லுநர் பிரடெரிகசு அன்னா ஜென்டிங்க் என்பவரால் விவரித்தார். இதைக் கண்டுபிடித்த, இடச்சு மருத்துவர் அடோல்ப் வோர்டர்மேன் நினைவாகச் சிற்றினப் பெயர் இடப்பட்டது.
# சிபோரா பறக்கும் அணில்

**சிபோரா பறக்கும் அணில்** (*Sipora flying squirrel*)(*கைலோபீடெசு சைபோரா*) என்பது சையூரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழ்விட இழப்பால் அச்சுறுத்தப்படுகிறது.
# பிர்சா முண்டா சர்வதேச ஹாக்கி ஸ்டேடியம்

**பிர்சா முண்டா சர்வதேச ஹாக்கி ஸ்டேடியம்** என்பது இந்தியாவின் ஒடிசா மாநிலத்தில் ரூர்கேலா என்னும் நகரில் கட்டப்பட்டுள்ள ஹாக்கி விளையாட்டு மைதானமாகும். 2023 ஆண்கள் ஹாக்கி உலக கோப்பை போட்டிக்காக இந்த விளையாட்டு மைதானம் கட்டப்பட்டுள்ளது.  
ஜார்கண்ட் மாநிலத்தைச் சேர்ந்த பழங்குடி சமூக தலைவரும், விடுதலை போராட்ட வீரருமான பிர்சா முண்டாவின் பெயர் இந்த மைதானத்துக்கு சூட்டப்பட்டுள்ளது. 20,000 வரை அமரக்கூடிய வசதி கொண்ட இந்த மைதானம், 2023 ஆம் ஆண்டு ஜனவரி 5 ஆம் நாள், ஒடிசா மாநில முதல்வர் நவீன் பட்நாய்க் அவர்களால் திறந்துவைக்கப்பட்டது.
# கலிங்கா விளையாட்டரங்கம்

**கலிங்கா விளையாட்டரங்கம்** (**Kalinga Stadium**), இந்தியாவின் ஒடிசா மாநிலத் தலைநகரான புவனேஸ்வர் நகரத்தில் 1978ஆம் ஆண்டு முதல் செயல்படும் விளையாட்டரங்கம் ஆகும். இதன் மொத்த பார்வையாளர்கள் இருக்கை 15,000 ஆகும். இந்த விளையாட்டரங்கில் வளைதடிப் பந்தாட்டம், தடகள விளையாட்டு, கால்பந்தாட்டம், டென்னிசு, டேபிள் டென்னிசு, கூடைப்பந்தாட்டம், கைப்பந்தாட்டம், நீச்சல் போட்டி போன்ற விளையாட்டுக்கள் நடத்த வசதிகள் உள்ளது. இந்த விளையாட்டரங்கில் ஓட்டப் பந்தயப் போட்டிகளுக்காக எட்டு தட வரிசைகள் கொண்ட செயற்கை இழை ஒடுபாதை கொண்டுள்ளது.
# கலிங்கா விளையாட்டரங்கம்

## பன்னாட்டு விளையாட்டுப் போட்டிகள்

இவ்விளையாட்டரங்கில் நடைபெற்ற பன்னாட்டு விளையாட்டுப் போட்டிகள் வருமாறு:
# கலிங்கா விளையாட்டரங்கம்

## பன்னாட்டு விளையாட்டுப் போட்டிகள்

### தடகளப் போட்டிகள்

| நிகழ்வு | ஆண்டு | போட்டி அமைப்பு | நாள் |  |
| --- | --- | --- | --- | --- |
| ஆசியான் தடகளப் போட்டிகள் | 2017 ஆசியான் தடகளப் போட்டிகள் | இந்திய தடகள கூட்டமைப்பு | 5–9 சூலை 2017 | } |
# கலிங்கா விளையாட்டரங்கம்

## பன்னாட்டு விளையாட்டுப் போட்டிகள்

### தடகளப் போட்டிகள்

#### கால் பந்தாட்டம்

| நிகழ்வு | ஆண்டு | அமைப்பாளர் | நாள் |  |
| --- | --- | --- | --- | --- |
| 2019 மகளிர் தங்கக் கோப்பை (இந்தியா) | 2019 | அனைத்திந்திய கால் பந்தாட்ட கூட்டமைப்பு
ஒடிசா கால் பந்தாட்டச் சங்கம் | 9–15 பிப்ரவரி 2019 |  |
| 2022 தெற்காசியா கால் பந்தாட்ட போட்டிகள் | 2022 | அனைத்திந்திய கால் பந்தாட்ட கூட்டமைப்பு
ஒடிசா கால் பந்தாட்டச் சங்கம் | 25 சூலை – 5 ஆகஸ்டு 2022 |  |
| உலகக் கோப்பை இளையோர் கால் பந்தாட்டம் | 2022 உலகக் கோப்பை மகளிர் (இளையோர்) கால் பந்தாட்டம் | அனைத்திந்திய கால் பந்தாட்ட கூட்டமைப்பு
ஒடிசா கால் பந்தாட்டச் சங்கம் | 11–30 அக்டோபர் 2022 | } |
# கலிங்கா விளையாட்டரங்கம்

## பன்னாட்டு விளையாட்டுப் போட்டிகள்

### தடகளப் போட்டிகள்

#### வளைதடிப் பந்தாட்டம்

| நிகழ்வு | ஆண்டு | அமைப்பாளர் | நாள் |  |
| --- | --- | --- | --- | --- |
| வளைதடிப் பந்தாட்ட சாம்பியன் கோப்பை | 2022 உலகக்கோப்பை ஆடவர் வளைதடிப் பந்தாட்டம் | ஹாக்கி இந்தியா | 6–14 டிசம்பர் 2014 |  |
| ஆடவர் வளைதடிப் பந்தாட்ட கூட்டமைப்பின் உலக லீக் | 2016–17 ஆடவர் வளைதடிப் பந்தாட்ட கூட்டமைப்பின் உலக லீக் போட்டிகள் | ஹாக்கி இந்தியா | 1–10 டிசம்பர் 2017 |  |
| உலகக் கோப்பை ஆடவர் வளைதடிப் பந்தாட்டம் | 2018 உலகக் கோப்பை ஆடவர் வளைதடிப் பந்தாட்டம் | ஹாக்கி இந்தியா | 28 நவம்பர் – 16 டிசம்பர் 2018 |  |
| 2019 ஒலிம்பிக் தகுதிக்கான மகளிர் வளைதடிப் பந்தாட்டம் | 2019 | ஹாக்கி இந்தியா | 1–2 நவம்பர் 2019 |  |
| 2019 ஒலிம்பிக் தகுதிக்கான ஆடவர் வளைதடிப் பந்தாட்டம் | 2019 | ஹாக்கி இந்தியா | 1–2 நவம்பர் 2019 |  |
| வளைதடிப் பந்தாட்ட கூட்டமைப்பின் ஆடவர் புரோ லீக் | 2020–21 வளைப்பந்தாட்ட கூட்டமைப்பின் ஆடவர் புரோ லீக் போட்டிகள் | ஹாக்கி இந்தியா | 18 January – 24 May 2020 |  |
| உலகக் கோப்பை ஆடவர் (இளையோர்) வளைதடிப் பந்தாட்டம் | 2021 உலகக் கோப்பை ஆடவர் (இளையோர்) வளைப்பந்தாட்டம் | ஹாக்கி இந்தியா | 24 நவம்பர் – 5 டிசம்பர் 2021 |  |
| உலகக் கோப்பை ஆடவர் வளைதடிப் பந்தாட்டம் | 2023 உலகக்கோப்பை ஆடவர் வளைதடிப் பந்தாட்டம் | ஹாக்கி இந்தியா | சனவரி 13 – 29 | } |
# கலிங்கா விளையாட்டரங்கம்

## இதனையும் காண்க

- பிர்சா முண்டா பன்னாட்டு ஹாக்கி விளையாட்டரங்கம்
- 2023 உலகக்கோப்பை ஆடவர் வளைதடிப் பந்தாட்டம்
- 2018 உலகக்கோப்பை ஆடவர் வளைதடிப் பந்தாட்டம்
# என். குஞ்சுராமன்

**என். குஞ்சுராமன்** (*N. Kunjuraman*) இந்தியாவைச் சேர்ந்த ஓர் அரசியல்வாதியும் சுதந்திரப் போராட்ட வீரரும் ஆவார். இந்திய தேசிய காங்கிரசு கட்சியைச் சேர்ந்த இவருடைய காலம் சூன் 1906 முதல் திசம்பர் 1980 வரையுள்ள காலமாகும். இரண்டாவது கேரள சட்டமன்றத்தில் ஆற்றிங்கல் தொகுதியை இவர் பிரதிநிதித்துவப்படுத்தினார்.
# என். குஞ்சுராமன்

## அரசியல் வாழ்க்கை

குஞ்சுராமன் இந்திய சுதந்திரப் போராட்டத்தில் தீவிரமாக ஈடுபட்டார். போராட்டப் பங்கேற்பின் போது ஆறு முறை சிறை சென்றுள்ளார். 1948 ஆம் ஆண்டு திருவிதாங்கூரின் சட்டமன்ற உறுப்பினரானார். 1949-1952 வரை, புதிதாக அமைக்கப்பட்ட திருவிதாங்கூர் கொச்சி சட்டமன்றத்தின் உறுப்பினராக இவர் பணியாற்றினார். இந்தக் காலகட்டத்தில் கல்வி, கூட்டுறவு, தொழில் மற்றும் தொழிலாளர் துறை அமைச்சராகப் பணியாற்றினார். 1960 ஆம் ஆண்டில் இந்திய தேசிய காங்கிரசின் உறுப்பினராக ஆற்றிங்கல் தொகுதியில் இருந்து கேரள சட்டமன்றத்திற்குத் தேர்ந்தெடுக்கப்பட்டார். இந்தப் பதவிகளைத் தவிர, திருவனந்தபுரம் மாவட்ட நில அடமான வங்கி மற்றும் தென்னை நார்களுக்கான குறைந்தபட்ச ஊதியக் குழுவின் தலைவராகவும் இருந்தார். மேலும் இவர் இந்தியாவில் தென்னை நார் தொழில் வளர்ச்சிக்கான அகில இந்தியக் குழுவின் உறுப்பினராகவும், அகில இந்திய தென்னை நார் வாரியத்தின் உறுப்பினராகவும் துணைத் தலைவராகவும் பணியாற்றினார்.
# 2018 உலகக்கோப்பை ஆடவர் வளைதடிப் பந்தாட்டம்

**2018 உலகக்கோப்பை ஆடவர் வளைதடிப் பந்தாட்டம்** (**2018 Men's Hockey World Cup**) இது உலக ஹாக்கி கோப்பையின் 14வது பதிப்பாகும். இது பன்னாட்டு ஹாக்கி கூட்டமைப்பால் நான்கு ஆண்டுகளுக்கு ஒரு முறை நடத்தப்படுகிறது. இந்த 14வது உலகக் கோப்பை ஆடவர் வளைதடிப் பந்தாட்டங்கள் 2018-ஆம் ஆண்டில் இந்தியாவின் புவனேஸ்வர் நகரத்தில் உள்ள கலிங்கா விளையாட்டரங்கில் 28 நவம்பர் முதல் 16 டிசம்பர் 2018 முடிய நடைபெற்றது. இந்த போட்டிகளில் இந்தியா உள்ளிட்ட 16 நாடுகளின் அணிகள் பங்கு கொண்டது.இப்போட்டிகளில் பெல்ஜியம் முதலிடத்தையும், நெதர்லாந்து இரண்டாம் இடத்தையும், ஆஸ்திரேலியா மூன்றாம் இடத்தையும், இங்கிலாந்து நான்காம் இடத்தையும் பெற்றது.
# 2018 உலகக்கோப்பை ஆடவர் வளைதடிப் பந்தாட்டம்

## போட்டி முடிவுகள்

இப்போட்டிகளில் பெல்ஜியம் தங்கப் பதக்கத்துடன் முதலிடத்தையும், நெதர்லாந்து வெள்ளிப் பதக்கத்துடன் இரண்டாம் இடத்தையும், ஆஸ்திரேலியா வெண்கலப் பதக்கத்துடன் மூன்றாம் இடத்தையும், இங்கிலாந்து நான்காம் இடத்தையும் பெற்றது.
# 2018 உலகக்கோப்பை ஆடவர் வளைதடிப் பந்தாட்டம்

## சிறப்பு விருதுகள்

விளையாட்டுப் போட்டிகளின் முடிவில் கீழ்கண்ட இனங்களில் சிறப்பாக செயல்பட்டமைக்கு கீழ்கண்டவர்களுக்கு சிறப்பு விருதுகள் வழங்கப்பட்டது.
| பெல்ஜியம் - ஆர்தர் வான் டோரன் | பெல்ஜியம் - பிர்மின் பிளாக் | நெதர்லாந்து - தீஜ்ஸ் வான் டேம் | align=ஆஸ்திரேலியா பிளேக் கோவர்ஸ்
பெல்ஜியம் - அலெக்சாந்தர் ஹென்றிக்ஸ் | ஸ்பெயின் | } |
| --- | --- | --- | --- | --- | --- |
# 2018 உலகக்கோப்பை ஆடவர் வளைதடிப் பந்தாட்டம்

## இதனையும் காண்க

- 2023 உலகக்கோப்பை ஆடவர் வளைதடிப் பந்தாட்டம்
- கலிங்கா விளையாட்டரங்கம்
- பிர்சா முண்டா விளையாட்டரங்கம்
# பிர்சா முண்டா பன்னாட்டு ஹாக்கி விளையாட்டரங்கம்

**பிர்சா முண்டா பன்னாட்டு ஹாக்கி விளையாட்டரங்கம்** (**Birsa Munda International Hockey Stadium**), இந்தியாவின் ஒடிசா மாநிலத்தின் சுந்தர்கட் மாவட்டத்தில் உள்ள ரூர்கேலா நகரத்தில் அமைந்துள்ளது.பழங்குடியின இந்திய விடுதலைப் போராட்ட வீரர் பிர்சா முண்டா நினைவாக இந்த விளையாட்டரங்கத்திற்கு பெயரிடப்பட்டது. 21,000 இருக்கைகள் கொண்ட உலகின் பெரிய ஹாக்கி விளையாட்டரங்கத்தை 5 சனவரி 2023 அன்று ஒடிசா மாநில முதலமைச்சர் நவீன் பட்நாய்க் திறந்து வைத்து, நாட்டிற்கு அர்ப்பணித்தார்.இந்த ஹாக்கி விளையாட்டரங்கில் முதன்முதலாக 2023 உலகக்கோப்பை ஆடவர் வளைதடிப் பந்தாட்டம் போட்டிகள் சனவரி 13 முதல் 29 முடிய நடைபெற்றது.
# பிர்சா முண்டா பன்னாட்டு ஹாக்கி விளையாட்டரங்கம்

## இதனையும் காண்க

- கலிங்கா விளையாட்டரங்கம்
- 2023 உலகக்கோப்பை ஆடவர் வளைதடிப் பந்தாட்டம்
- 2018 உலகக்கோப்பை ஆடவர் வளைதடிப் பந்தாட்டம்
# இமாச்சலப் பிரதேச சட்டமன்றத் தொகுதிகளின் பட்டியல்

இமாச்சலப் பிரதேசத்தில் மொத்தம் 68 சட்டமன்றத் தொகுதிகள் உள்ளன.  
| எண் | பெயர் |  |  |  |  |
| --- | --- | --- | --- | --- | --- |
| சம்பா | 1 | சுராஹ் | பட்டியல் சாதியினர் | காங்ரா |  |
| 2 | பர்மௌர் | பழங்குடியினர் | மண்டி |  |  |
| 3 | சம்பா | பொது | காங்ரா |  |  |
| 4 | டல்ஹௌசி | பொது |  |  |  |
| 5 | பட்டியாத் | பொது |  |  |  |
| காங்ரா | 6 | நூர்ப்பூர் | பொது |  |  |
| 7 | இந்தௌரா | பட்டியல் சாதியினர் |  |  |  |
| 8 | பத்தேப்பூர் | பொது |  |  |  |
| 9 | ஜவாலி | பொது |  |  |  |
| 10 | தேஹ்ரா | பொது | ஹமீர்ப்பூர் |  |  |
| 11 | ஜஸ்வாம்-பராக்பூர் | பொது |  |  |  |
| 12 | ஜுவாலாமுகி | பொது | காங்ரா |  |  |
| 13 | ஜெய்சிங்பூர் | பட்டியல் சாதியினர் |  |  |  |
| 14 | சுலஹ் | பொது |  |  |  |
| 15 | நக்ரோட்டா | பொது |  |  |  |
| 16 | காங்ரா | பொது |  |  |  |
| 17 | ஷாஹ்பூர் | பொது |  |  |  |
| 18 | தர்மசாலா | பொது |  |  |  |
| 19 | பாலம்பூர் | பொது |  |  |  |
| 20 | பைஜ்நாத் | பட்டியல் சாதியினர் |  |  |  |
| லாஹௌல் மற்றும் ஸ்பீதி | 21 | லாஹௌல் மற்றும் ஸ்பீதி | பழங்குடியினர் | மண்டி |  |
| குல்லு | 22 | மனாலி | பொது |  |  |
| 23 | குல்லு | பொது |  |  |  |
| 24 | பஞ்சார் | பொது |  |  |  |
| 25 | ஆனி | பட்டியல் சாதியினர் |  |  |  |
| மண்டி | 26 | கர்சோக் | பட்டியல் சாதியினர் |  |  |
| 27 | சுந்தர்நகர் | பொது |  |  |  |
| 28 | நாச்சன் | பட்டியல் சாதியினர் |  |  |  |
| 29 | சிராஜ் | பொது |  |  |  |
| 30 | தரங் | பொது |  |  |  |
| 31 | ஜோகிந்தர்நகர் | பொது |  |  |  |
| 32 | தர்மபூர் | பொது | ஹமீர்ப்பூர் |  |  |
| 33 | மண்டி | பொது | மண்டி |  |  |
| 34 | பல்ஹ் | பட்டியல் சாதியினர் |  |  |  |
| 35 | சர்க்காகாட் | பொது |  |  |  |
| ஹமீர்ப்பூர் | 36 | போரஞ்சு | பட்டியல் சாதியினர் | ஹமீர்ப்பூர் |  |
| 37 | சுஜான்பூர் | பொது |  |  |  |
| 38 | ஹமீர்ப்பூர் | பொது |  |  |  |
| 39 | பட்சர் | பொது |  |  |  |
| 40 | நாதௌன் | பொது |  |  |  |
| ஊனா | 41 | சிந்த்பூர்ணி | பட்டியல் சாதியினர் |  |  |
| 42 | கக்ரேட் | பொது |  |  |  |
| 43 | ஹரோலி | பொது |  |  |  |
| 44 | ஊனா | பொது |  |  |  |
| 45 | குட்லேஹட் | பொது |  |  |  |
| பிலாஸ்பூர் | 46 | ஜண்டூதா | பட்டியல் சாதியினர் |  |  |
| 47 | குமார்வீன் | பொது |  |  |  |
| 48 | பிலாஸ்பூர் | பொது |  |  |  |
| 49 | ஸ்ரீ நைனா தேவிஜி | பொது |  |  |  |
| சோலன் | 50 | அர்க்கி | பொது | சிம்லா |  |
| 51 | நாலாகட் | பொது |  |  |  |
| 52 | தூன் | பொது |  |  |  |
| 53 | சோலன் | பட்டியல் சாதியினர் |  |  |  |
| 54 | கசௌலி | பட்டியல் சாதியினர் |  |  |  |
| சிர்மௌர் | 55 | பச்சாத் | பட்டியல் சாதியினர் |  |  |
| 56 | நாஹன் | பொது |  |  |  |
| 57 | ஸ்ரீ ரேணுகாஜி | பட்டியல் சாதியினர் |  |  |  |
| 58 | பௌண்டா சாகிப் | பொது |  |  |  |
| 59 | சிலாய் | பொது |  |  |  |
| சிம்லா | 60 | சௌபால் | பொது |  |  |
| 61 | தியோக் | பொது |  |  |  |
| 62 | கசும்பதி | பொது |  |  |  |
| 63 | சிம்லா | பொது |  |  |  |
| 64 | சிம்லா ஊரகம் | பொது |  |  |  |
| 65 | ஜுப்பல்-கோட்காய் | பொது |  |  |  |
| 66 | ராம்பூர் | பட்டியல் சாதியினர் | மண்டி |  |  |
| 67 | ரோஹரூ | பட்டியல் சாதியினர் | சிம்லா |  |  |
| கின்னௌர் | 68 | கின்னௌர் | பழங்குடியினர் | மண்டி | } |
# அறிவியல் பூங்கா (திருநெல்வேலி)

**அறிவியல் பூங்கா (திருநெல்வேலி)** இந்தியாவின் திருநெல்வேலி மாவட்டத்தில் அமைந்துள்ளது. இது தேசிய சீர்மிகு நகரங்கள் திட்டத்தின் கீழ் புதுப்பிக்கப்படும் வேய்ந்தான்குளம் பேருந்துநிலையத்தின் முன்பு மூன்று ஏக்கர் பரப்பளவில் 10 கோடி மதிப்பீட்டினில் கட்டப்பட்டது. இது மாணவர்கள், இளைஞர்களிடையே அறிவியல், தொழில்நுட்பம், பொறியியல், கணிதம் ஆகிய துறைகளில் ஆரவத்தை ஏற்படுத்தும் நோக்கத்தில் அமைக்கப்பட்டது.
# அறிவியல் பூங்கா (திருநெல்வேலி)

## அம்சங்கள்

- பூங்காவின் நுழைவாயிலில் அப்துல்கலாமின் முழு உருவச்சிலை உள்ளது.
- இயந்திரவியல் மையம்
- புத்தாக்க மையம்
- திறந்தவெளி பூங்கா - சர்.சி.வி.ராமன் உருவச்சிலை, டைனோசர் உருவங்கள், இஸ்ரோவின் 2 ராக்கெட் மாதிரிகள், இயற்பியல் விதிகள் தொடர்பான மாதிரிகள், பூங்காவின் ஒருபுறத்திலிருந்து மறுபுறம் வரை பேருந்து நிலையத்தின் பிரதான நுழைவாயிலை கடந்து செல்லும் வண்ணம் பிவிசி, துணி போன்றவற்றினால் ஆன நடைபாதை மும்பைக்கு அடுத்து இங்கு அமைக்கப்பட்டுள்ளது.
- உள்ளரங்கத்தில் செவ்வாய் கிரகத்துக்கு நாசா அனுப்பியுள்ள 2 ரோவர்களின் மாதிரிகள், டிரோன்களின் செயற்பாடுகள் மாதிரிகள் அமைக்கப்பட்டுள்ளன.
# அறிவியல் பூங்கா (திருநெல்வேலி)

## நிர்வாகம்

- இந்த அறிவியல் பூங்காவின் நிர்வாகம் உள்ளூர் நிர்வாகமான திருநெல்வேலி மாநகராட்சி வசம் ஒப்படைக்கப்பட்டுள்ளது.
- நுழைவுக்கட்டணம் உண்டு.
# ஜெய்சிங்பூர் சட்டமன்றத் தொகுதி

**ஜெய்சிங்பூர் சட்டமன்றத் தொகுதி** (*Jaisinghpur Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 13 ஆகும்.
# ஜெய்சிங்பூர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 2012 | யத்வீந்தர் கோமா | இந்திய தேசிய காங்கிரஸ் |  |
| 2017 | ரவீந்தர் குமார் | பாரதிய ஜனதா கட்சி |  |
| 2022 | யத்வீந்தர் கோமா | இந்திய தேசிய காங்கிரஸ் | } |
# துவரிமான்

**துவரிமான்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில், (அதாவது, 9.949900°N, 78.065400°E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 168 மீட்டர் உயரத்தில் அமைந்துள்ள ஒரு புறநகர்ப் பகுதியாகும். மதுரை, ஆரப்பாளையம், விளாங்குடி, விராட்டிப்பத்து, கூடல் நகர், தத்தனேரி, காளவாசல், எஸ். எஸ். காலனி, அரசரடி, பழங்காநத்தம், பரவை மற்றும் சமயநல்லூர் ஆகியவை துவரிமான் பகுதிக்கு அருகிலுள்ள முக்கிய புறநகர்ப் பகுதிகளாகும். மதுரையில் புகழ்பெற்ற ஜல்லிக்கட்டு விளையாட்டு, அலங்காநல்லூர், பாலமேடு மற்றும் பல பகுதிகளிலும் போட்டிகளாக நடத்தப்படுகின்றன. இவற்றில் கலந்து கொண்டு வெற்றி பெறுவதற்காக துவரிமான் பகுதியிலிருந்தும் மாடுபிடி வீரர்கள் பயிற்சி பெற்று செல்கின்றனர்.  
2011 ஆம் ஆண்டு இந்திய மக்கள் தொகை கணக்கெடுப்பின் அடிப்படையில், துவரிமான் பகுதியின் மொத்த மக்கள் தொகை 4,962 ஆகும். இதில் ஆண்கள் 2,507 ஆகவும், பெண்கள் 2,455 ஆகவும் இருந்தனர். இதன் சராசரி பாலின விகிதம் 979/1,000 ஆகும். துவரிமானில், 0-6 வயதுடைய குழந்தைகளின் மக்கள் தொகை 575 ஆகும், இது மொத்த மக்கள் தொகையில் 12% ஆகும். இதில் 302 ஆண் குழந்தைகள் மற்றும் 273 பெண் குழந்தைகள் அடங்குவர். குழந்தை பாலின விகிதம் 904 ஆக இருந்தது. இது சராசரி குழந்தை பாலின விகிதம் 979-ஐ விடக் குறைவாக இருந்தது. துவரிமான் மக்களின் எழுத்தறிவு விகிதம் 80.2% ஆகும். இது மதுரை மாவட்டத்தின் கல்வியறிவு விகிதமான 74.8% ஐ விட அதிகமாக இருந்தது. இதில், ஆண்களின் கல்வியறிவு விகிதம் 88.25% ஆகவும், பெண்களின் கல்வியறிவு விகிதம் 72% ஆகவும் இருந்தது.  
மதுரை நகரில் அமைந்துள்ள மீனாட்சியம்மன் கோயில் அமைப்பில், அதை விட சிறியதாக, துவரிமானிலும் மீனாட்சியம்மன் கோயில் ஒன்று கட்டப்பட்டுள்ளது. மேலும், இங்கு கருப்பண்ணசாமி கோயிலும் அமைந்துள்ளது. இவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகின்றன. மற்றும் சக்தி மாரியம்மன் கோயில் ஒன்றும் இங்கு அமைக்கப்பட்டுள்ளது.
# Module:Language
elseif entry and linkText then
out = linkToWiktionary(entry, linkText)
else
out = '<span>[text?]</span>'
end  
if out and errorText then
return out .. errorText
else
return errorText or error("The function wiktlang generated nothing")
end
end  
function p.wikt
local parent = :getParent
local args = parent.args[1] and parent.args or .args  
local codes = args[1] and mw.text.trim(args[1])
local word1 = ifNotEmpty(args[2])
local word2 = ifNotEmpty(args[3])  
if not word1 then
error("Provide a word in parameter 2.")
end  
local languageCode, scriptCode, errorText = getCodes(codes, word1)  
local entry, linkText
if word2 and word1 then
entry = makeEntryName(word1, languageCode)
linkText = word2
elseif word1 then
entry = makeEntryName(word1, languageCode)
linkText = word1
end  
local out
if languageCode and entry and linkText then
out = linkToWiktionary(entry, linkText, languageCode)
elseif entry and linkText then
out = linkToWiktionary(entry, linkText)
else
out = '<span>[text?]</span>'
end  
if out and errorText then
return out and out .. errorText
else
return errorText or error("The function wikt generated nothing")
end
end  
return p
# 2023 திரிபுரா சட்டமன்றத் தேர்தல்

**2023 திரிபுரா சட்டமன்றத் தேர்தல்** (**2023 Tripura Legislative Assembly election**) 60 உறுப்பினர்கள் கொண்ட திரிபுரா சட்டமன்றத்திற்கு தேர்தல் நடைப்பெற்றது.தற்போது பாரதிய ஜனதா கட்சியின் மாணிக் சாகா தலைமையில் தேசிய ஜனநாயகக் கூட்டணி ஆட்சி நடைபெறுகிறது.  
மொத்தமுள்ள 60 தொகுதிகளுக்கான வாக்குகள் 2 மார்ச் 2023 அன்று எண்ணப்பட்டது. பாரதிய ஜனதா கட்சி 32 தொகுதிகளில் வென்று மீண்டும் ஆட்சி அமைக்கிறது.
# 2023 திரிபுரா சட்டமன்றத் தேர்தல்

## பின்னணி

திரிபுரா சட்டமன்றத்தின் பதவிக் காலம் 22 மார்ச் 2023 அன்று முடிவடைய உள்ளது. 2018 திரிபுரா சட்டமன்றத் தேர்தலில் பெரும்பான்மையான தொகுதிகளில் வென்ற பாரதிய ஜனதா கட்சியின் சட்டமன்றக் குழுவின் தலைவர் பிப்லப் குமார் தேவ் தலைமையில் கூட்டணி ஆட்சி அமைத்தது.  
14 மே 2022 அன்று பிப்லப் குமார் தேவ் முதலமைச்சார் பதவியிலிருந்து விலகினார்.மாணிக் சாகா புதிய முதலமைச்சராக பதவியேற்றார்.
# 2023 திரிபுரா சட்டமன்றத் தேர்தல்

## தற்போதைய அரசியல் நிலை

2022ல் தேசிய ஜனநாயகக் கூட்டணியில் உள்ள 7 சட்டமன்ற உறுப்பினர்களில் பாரதிய ஜனதா கட்சியின் 4 சட்டமன்ற உறுப்பினர்களும், திரிபுரா பூர்வகுடி மக்கள் முன்னணியின் 3 சட்டமன்ற உறுப்பினர்களும் பதவி விலகினர். அதில் நால்வர் திரிபுரா பூர்வகுடிகள் முன்னேற்ற மண்டலக் கூட்டணியிலும் (Tipraha Indigenous Progressive Regional Alliance); இருவர் இந்திய தேசிய காங்கிரசு கட்சியிலும்; ஒருவர் அகில இந்திய திரிணாமுல் காங்கிரசு கட்சியிலும் இணைந்தனர்.  
8 மார்ச் 2023 அன்று தற்போதைய முதலமைச்சர் மாணிக் சாகா திரிபுரா மாநிலத்தில் இரண்டாவது முறையாக முதலமைச்சராக பதவியேற்க உள்ளார்.
# 2023 திரிபுரா சட்டமன்றத் தேர்தல்

## தேர்தல் அட்டவணை

| தேர்தல் நிகழ்வு | அட்டவணை |  |
| --- | --- | --- |
| வேட்பு மனு தாக்கல் - இறுதி நாள் | 30 சனவரி 2023 |  |
| வேட்பு மனு பரிசீலனை | 31 சனவரி 2023 |  |
| வேட்பு மனு திரும்பப் பெறல் - இறுதிநாள் | 2 பிப்ரவரி 2023 |  |
| தேர்தல் நாள் | 16 பிப்ரவரி 2023 |  |
| வாக்கு எண்ணிக்கை நாள் | 2 மார்ச் 2023 | } |
# 2023 திரிபுரா சட்டமன்றத் தேர்தல்

## தேர்தல் முடிவுகள்

60 தொகுதிகளுக்கான வாக்கு எண்ணிக்கை 2 மார்ச் 2023 அன்று நடத்தப்பட்டு முடிவுகள் அறிவிக்கப்பட்டது. இதில் தேசிய ஜனநாயகக் கூட்டணி சார்பில் பாரதிய ஜனதா கட்சி ஆட்சி அமைக்கும் அளவிற்கு 32 தொகுதிகளையும், அதன் கூட்டணி கட்சியான திரிபுரா பூர்வகுடி மக்கள் முன்னணி 1 தொகுதியையும் வென்றுள்ளது. மதச்சார்பற்ற ஜனநாயகக் கூட்டணியில் மார்க்சிஸ் கட்சி 11 தொகுதிகளையும், [[இந்திய தேசிய காங்கிரசு 3 தொகுதிகளை வென்றுள்ளது. தனித்து களம் கண்ட புதிய கட்சியான திரிபுரா பூர்வகுடிகள் முன்னேற்ற மண்டலக் கூட்டணி 13 தொகுதிகளைக் கைப்பற்றியது.  
8 மார்ச் 2023 அன்று தற்போதைய முதலமைச்சர் மாணிக் சாகா திரிபுரா மாநிலத்தில் இரண்டாவது முறையாக முதலமைச்சராக பதவியேற்க உள்ளார்.
| வாக்குகள் | % | ± கூடுதல்/குறைவு | போட்டியிட்ட தொகுதிகள் | வெற்றி பெற்ற தொகுதிகள் | **+/−** |  |  |
| --- | --- | --- | --- | --- | --- | --- | --- |
| **தேசிய ஜனநாயக கூட்டணி** | பாரதிய ஜனதா கட்சி | 9,85,797 | 38.97 | வீழ்ச்சி 4.62 | 54 | 32 | வீழ்ச்சி 4 |
| திரிபுரா பூர்வகுடி மக்கள் முன்னணி | 31,838 | 1.26 | வீழ்ச்சி 6.12 | 6 | 1 | வீழ்ச்சி 7 |  |
| மொத்தம் | 10,17,635 | 40.23 | வீழ்ச்சி 10.78 | 60 | 33 | வீழ்ச்சி 11 |  |
| '''மதச்சார்பற்ற ஜனநாயகக் கூட்டணி | மார்க்சிஸ்ட் கட்சி | 6,22,829 | 24.62 | வீழ்ச்சி 17.6 | 43 | 11 | வீழ்ச்சி 5 |
| இந்திய தேசிய காங்கிரசு | 2,16,637 | 8.56 | எழுச்சி 6.77 | 13 | 3 | எழுச்சி 3 |  |
| அனைத்திந்திய பார்வார்டு பிளாக்கு | 26,138 | 1.03 | எழுச்சி 0.47 | 1 | 0 | மாற்றமில்லை |  |
| புரட்சிகர சோசலிசக் கட்சி | 17,007 | 0.67 | வீழ்ச்சி 0.08 | 1 | 0 | மாற்றமில்லை |  |
| சுயேச்சைகள் | 16,558 | 0.65 | N/A | 1 | 0 | N/A |  |
| இந்தியப் பொதுவுடமைக் கட்சி | 12,063 | 0.48 | வீழ்ச்சி 0.34 | 1 | 0 | மாற்றமில்லை |  |
| மொத்தம் | 9,11,232 | 36.06 | வீழ்ச்சி 10.08 | 60 | 14 | வீழ்ச்சி 2 |  |
| அகில இந்திய திரிணாமுல் காங்கிரசு | 22,316 | TBD | TBD | 28 | 0 | மாற்றமில்லை |  |
| சுயேச்சைகள் | TBD | TBD | TBD | 0 | மாற்றமில்லை |  |  |
| பிறர் | TBD | TBD | TBD | 0 | மாற்றமில்லை |  |  |
| நோட்டா | 34,449 | TBD |  |  |  |  |  |
| செல்லாத வாக்குகள் |  |  |  |  |  |  |  |
| செல்லாத வாக்குகள் |  |  |  |  |  |  |  |
| **மொத்த வாக்குகள்** |  |  |  |  |  |  |  |
| Abstentions |  |  |  |  |  |  |  |
| **பதிவான வாக்குகள்** | } |  |  |  |  |  |  |
# 2023 திரிபுரா சட்டமன்றத் தேர்தல்

## இதனையும் காண்க

- திரிபுரா சட்டமன்றம்
- திரிபுரா சட்டமன்றத் தேர்தல், 2018
- வடகிழக்கு ஜனநாயகக் கூட்டணி
- 2023 இந்தியப் பொதுத்தேர்தல்கள்
- திரிபுரா முதலமைச்சர்களின் பட்டியல்
- திரிபுரா பழங்குடியின வட்டாரங்களுக்கான தன்னாட்சி மாவட்டக் குழு
# பத்தேப்பூர், இமாச்சலப் பிரதேச சட்டமன்றத் தொகுதி

**பத்தேப்பூர் சட்டமன்றத் தொகுதி** (*Fatehpur Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 8 ஆகும்.
# பத்தேப்பூர், இமாச்சலப் பிரதேச சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 2012 | சுஜன் சிங் பதானியா | இந்திய தேசிய காங்கிரஸ் |
| 2017 |  |  |
| 2021 | பவானி சிங் பதானியா |  |
| 2022 | } |  |
**குறிப்பு**
# இந்தௌரா சட்டமன்றத் தொகுதி

**இந்தௌரா சட்டமன்றத் தொகுதி** (*Indora Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது காங்ரா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். காங்ரா மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 7 ஆகும்.
# இந்தௌரா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 2012 | மனோகர் திமான் | சுயேச்சை |  |
| 2017 | இரீட்டா தேவி | பாரதிய ஜனதா கட்சி |  |
| 2022 | மலெந்தர் ராஜன் | இந்திய தேசிய காங்கிரஸ் | } |
# கோத்தா கினபாலு மாவட்டம்

**கோத்தா கினபாலு மாவட்டம்**; (மலாய்: *Daerah Kota Kinabalu*; ஆங்கிலம்: *Kota Kinabalu District*) என்பது மலேசியா, சபா மாநிலம், மேற்கு கரை பிரிவில் உள்ள ஒரு நிர்வாக மாவட்டம் ஆகும். கோத்தா கினபாலு மாவட்டத்தின் தலைநகரம் கோத்தா கினபாலு மாநகரம் (*Kota Kinabalu City*) ஆகும்.  
கோத்தா கினபாலு மாவட்டம் 350 சதுர கி.மீ. பரப்பளவைக் கொண்டது; 462,963 மக்கள் வசிக்கின்றனர். சபா, மேற்கு கரை பிரிவில் உள்ள ஏழு மாவட்டங்களில் கோத்தா கினபாலு மாவட்டமும் ஒன்றாகும்.
# கோத்தா கினபாலு மாவட்டம்

## பொது

**சபா** மாநிலத்தின் மேற்கு கரை பிரிவில் உள்ள மாவட்டங்கள்:  
- கோத்தா பெலுட் மாவட்டம் (*Kota Belud District*)
- கோத்தா கினபாலு மாவட்டம் (*Kota Kinabalu District*)
- பாப்பார் மாவட்டம் (*Papar District*)
- பெனாம்பாங் மாவட்டம் (*Penampang District*)
- புத்தாத்தான் மாவட்டம் (*Putatan District*)
- ரானாவ் மாவட்டம் (*Ranau District*)
- துவாரான் மாவட்டம் (*Tuaran District*)
# கோத்தா கினபாலு மாவட்டம்

## மக்கள்தொகை

கடந்த 2020-ஆம் ஆண்டு மக்கள்தொகை கணக்கெடுப்பின்படி, கோத்தா கினபாலு மாவட்டத்தின் மக்கள் தொகை சுமார் 5,00,425. முக்கிய இனக்குழுக்கள் சீனர்கள் (20%), கடசான் - டூசுன் *(Kadazan-Dusun)* (15%), பஜாவ் *(Bajaus)* (16%), மலாய் (8%) மற்றும் மூருட் *(Muruts)* (6%).[1]  
சபாவின் மற்ற மாவட்டங்களைப் போலவே, அருகிலுள்ள தெற்கு பிலிப்பீன்சு நாட்டில் இருந்தும்; முக்கியமாக சூலு தீவுக்கூட்டம் (*Sulu Archipelago*) மற்றும் பிலிப்பீன்சு மிண்டனாவோ (*Mindanao*) தீவில் இருந்தும்; கணிசமான எண்ணிக்கையில் சட்டவிரோதமாகக் குடியேறியவர்கள் உள்ளனர். அவர்களில் பலர் மக்கள்தொகை புள்ளிவிவரத்தில் சேர்க்கப்படவில்லை.
# கோத்தா கினபாலு மாவட்டம்

## வரலாறு

1800-களில், பிரித்தானிய வடக்கு போர்னியோ நிறுவனம் (*British North Borneo Company*) (**BNBC**), வட போர்னியோ நிலப்பகுதிகளில் தன்னுடைய காலனிகளை உருவாக்கி வந்தது. 1882-இல், அந்த நிறுவனம் காயா விரிகுடாவில் (*Gaya Bay*) ஒரு சின்ன குடியிருப்பு பகுதியை உருவாக்கியது.  
கோத்தா கினபாலு மாவட்டத்தின் தலைநகரமான கோத்தா கினபாலுவின் பழைய பெயர் 'ஜெசல்டன்' (*Jesselton*). 1890-களில் அது ஒரு மீனவர் கிராமமாக இருந்தது. பிரித்தானிய வடக்கு போர்னியோ நிறுவனத்தின் புதிய நிர்வாக மையத்திற்கு ஜெசல்டன் என்று பெயர் வைக்கப்பட்டது.
# கோத்தா கினபாலு மாவட்டம்

## வரலாறு

### வடக்கு போர்னியோவின் முக்கிய வணிகத் தளம்

அப்போது பிரித்தானிய வடக்கு போர்னியோ நிறுவனத்தின் துணைத் தலைவராக (*Vice-Chairman of BNBC*) சர் சார்லசு ஜெசல் (*Sir Charles Jessel*) என்பவர் இருந்தார். அவருடைய பெயரே அந்த இடத்திற்கும் வைக்கப்பட்டது. காலப்போக்கில் ஜெசல்டன், வடக்கு போர்னியோவின் முக்கிய வணிகத் தளமாக மாறியது.  
1899-ஆம் ஆன்டு இறுதி வாக்கில், ஜெசல்டன் நகரம், வடக்கு போர்னியோவின் முக்கிய வணிகத் தளமாக மாறியது. ரப்பர், ரோத்தான்கள், தேன், மெழுகு போன்ற முக்கிய பொருட்களின் பரிமாற்ற இடமாகவும் மாற்றம் கண்டது. புதிய இரயில் பாதையின் (*North Borneo Railway*) மூலமாகப் பெருநிலப்பகுதிகள் ஜெசல்டன் துறைமுகத்துடன் இணைக்கப்பட்டன.
# கோத்தா கினபாலு மாவட்டம்

## வரலாறு

### போர்னியோவில் ஜப்பானிய ஆக்கிரமிப்பு

1945-இல் நேச நாடுகள் கோத்தா கினபாலு மீது குண்டுவீசித் தாக்கியபோது, அந்த நகரம் மேலும் பேரழிவைச் சந்தித்தது. போர்னியோவை ஜப்பான் கையகப்படுத்திய பிறகு போர்னியோவில் ஜப்பானிய ஆக்கிரமிப்பு தொடங்கியது. கோத்தா கினபாலுவிற்கு மீண்டும் அபி (*Api*) என மறுபெயரிடப்பட்டது.  
1942-ஆம் ஆண்டில், பிரித்தானிய போர்னியோவில் சப்பானிய ஆக்கிரமிப்பு (*Japanese occupation of British Borneo*) நடைபெற்றது. அந்தக் கட்டத்தில், ஆறு மாதங்களுக்கும் மேலாக, நேச நாடுகளின் வான் தாக்குதல்கள் நிகழ்ந்தன. அதன் விளைவாக கோத்தா கினபாலு நகரத்தில் எஞ்சியிருந்த பகுதிகள் அழிக்கப்பட்டன. மூன்று கட்டிடங்கள் மட்டுமே எஞ்சின.
# கோத்தா கினபாலு மாவட்டம்

## வரலாறு

### மலேசியா கூட்டமைப்பு

இரண்டாம் உலகப் போருக்கு பிறகு, பிரித்தானிய வடக்கு போர்னியோ நிறுவனம் ஜெசல்டனை மீண்டும் நிர்வாகம் செய்வதற்கு வடக்கு போர்னியோவிற்குத் திரும்பி வந்தது. ஆனால், புனரமைப்பு செய்வதற்கு பெரும் செலவுகள் ஏற்படும் என அறியப்பட்டது. அதன் காரணத்தினால் 18 சூலை 1946-இல் பிரித்தானிய முடியாட்சியிடம் வடக்கு போர்னியோவின் நிர்வாகக் கட்டுப்பாடு வழங்கப்பட்டது.  
1963-ஆம் ஆண்டு சரவாக், சிங்கப்பூர் மற்றும் மலாயா கூட்டமைப்பு (*Federation of Malaya*) ஆகியவை இணைந்து மலேசியா கூட்டமைப்பு (*Federation of Malaysia*) எனும் ஒரு புதிய நாடு உருவாக்கப்பட்டது. அந்தக் கூட்டமைப்பில் சபா எனும் பிரித்தானியக் குடியேற்ற நாடும் (*Crown Colony of North Borneo*) இணைக்கப்பட்டது. அதன் பின்னர் ஜெசல்டன் நகரம், சபாவின் தலைநகரமாகவே இருந்தது.  
22 டிசம்பர் 1967 அன்று, சபாவின் முதல்வர் முசுதபா அருண் (*Mustapha Harun*) என்பவரின் கீழ் இருந்த சபா மாநில சட்டமன்றம், ஜெசல்டன் நகரத்தை கோத்தா கினபாலு என மறுபெயரிடும் மசோதாவை நிறைவேற்றியது. 1967 டிசம்பர் 22-ஆம் தேதி, ஜெசல்டன் என்பது கோத்தா கினபாலு (*Jesselton as Kota Kinabalu*) என மாற்றம் கண்டது. 2000 பிப்ரவரி 2-ஆம் தேதி கோத்தா கினபாலு நகரம்; மாநகரம் எனும் நிலைக்கும் தகுதி உயர்த்தப்பட்டது.